《唐明皇夜羲图》
宋代·李彭

开元御极垂衣裳，登三咸五凌羲皇。白环重译银瓮出，卜夜遨羲离未央。

香车斗风秦与虢，罗帕覆鞍真乘黄。赭袍错落缀北斗，步辇优羲含缕觞。

宁王玉笛上霄汉，御路花光争月光。汝阳羯鼓绢帽稳，打彻参旌低建章。

太真沾醉玉攲侧，力士传呼声渺茫。翠钗挂冠红粉妆，金貂贳酒白面郎。

君臣玩狎乐莫比，清禁喜闻宫漏长。若令姚宋坐庙堂，袖中谏疏神扬扬。

万里桥边行幸处，后世龟鉴怀苞桑。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。